Lyk stylvol in geel | rooi rose Lyk stylvol in geel | rooi rose
Lyk stylvol in geel
Sonnig en vrolik, die kleur wat ons almal graag met somer assosieer. As jy gedink het geel is nie die kleur vir jou nie, mag jy dalk net van opinie verander oor dié mode-trend. Deur Yasmien Botha. Foto Mango.
Geel word beskou as 'n diverse kleur wanneer dit kom by mode, en soos met enige kleur, is die beste raad om jou veltoon as riglyn te gebruik om te bepaal watter skakerings jou gelaatstrekke komplimenteer.
Helder skakerings van geel is meer gepas vir donkerder gelaatstrekke, en aangesien dit somer is, pas dié skakering ook perfek by bruingebrande veltone. Sagter skakerings van geel is ideaal vir ligter veltone en indien jy 'n meer porselyn-tipe veltoon het, is ligte pastelskakerings van geel die beste keuse.
Kikker jou klerekas op met stylvolle geel motiewe en bykomstighede. Komplimentêre kleure vir geel sluit in: Blou, wit, grys en swart. Balans is die geheim, daarom is ons beste raad om jou uitrusting eenvoudig te hou met monotoon kombinasies en geel bykomstighede om jou uitrusting af te rond.